Мне здаецца, што, перастаючы чытаць дзецям уголас, як толькі яны пачынаюць засвойваць тэхніку чытання, дарослыя робяць вялікую памылку. Дзіця, нават калі яно ўжо бегла чытае, яшчэ не заўсёды гатова да ўсвядомленага ўспрымання тэксту, да цэлага ахопу яго зместу і недастаткова арыентуецца ў тых рэакцыях і ўражаннях, якія ўзнікаюць у яго ў сувязі з чытаннем. Дарослыя павінны ў гэты перыяд абавязкова цікавіцца меркаваннем дзіцяці аб прачытаным, канцэнтруючы сваю ўвагу не на колькасці прачытаных старонак, а на разуменні таго, чаму прысвечана кніга.